***REFERAT*** *EDUCATIE PLASTICA*

***COMPOZIŢIA PLASTICĂ***

 Intr-un spatiu plastic, prin organizarea elementelor de limbaj plastic (puncte , linii , culori , forme) dupa anumite principii, se creeaza o forma unitara numita **compozitie plastica.**

O compozitie este considerata unitara daca prin eliminarea unui element se strica ordinea si echilibrul acesteia.

 Cand elementele de limbaj plastic (puncte si linii) au o semnificatie statica , fiind ordonate pe trasee orizontale sau verticale, iar culorile apropiate valoric, raman in acelasi plan, **compozitia este statica.**

 Cand elementele sunt puse pe diagonale ascendente sau descendente, iar culorile contrastante accetueaza efectul dinamic si spatial , **compozitia este dinamica** .

Clasificarea compozitiei plastice dupa modul in care centrul de interes conduce privirea spre interiorul sau exteriorul unei lucrari :

 **Compozitia inchisa** are, de regula , un singur centru de interes care indreapta privirea spre interiorul lucrarii, iar principalele elemente componente sunt dispuse in zona centrala care o inconjoara.

Exemplu: ,, Nasterea Venerei “de Sandro Botticelli

 **Compozitia deschisa** se caracterizeaza prin existenta mai multor centre de inters care indreapta privirea spre exteriorul lucrarii. Aspectul acesteia poate crea impresia ca este un detaliu dintr-un ansamblu. Exemplu: ,, Primavara “de Sandro Botticelli

 **Principii compozitionale**

**1. Paginatia** consta in modul de asezare , de organizare a elementelor de limbaj in spatiul plastic.

**2. Structura** reprezinta schema compozitionala de ansamblu dupa care sunt dispuse elementele .

**2.1. Schemele compozitionale** sunt de mai multe feluri :

**a) in triunghi**

* triunghiul cu varful in sus exprima masivitate , stabilitate si se potriveste cu reprezentarea

unor subiecte care exprima solidaritate si permanenta;

* triunghiul cu varful in jos exprima lipsa de stabilitate sau echilibru instabil ;

**b) in spirala -** spirala exprima dinamismul maxim, fie centripet sau centrifug, si este proprie unor subiecte dinamice ;

**c) circulara** - cercul este perfectiunea , centrarea atentiei fiind dirijata spre interiorul imaginii si se potriveste unor compozitii cu subiecte din domeniul mesajelor simbolice ;

**d) eliptica** - elipsa este expresia miscarii de rotatie dinamice, privirea fiind dirijata circular si este recomandata unor subiecte dinamice inchise ;

**e) trapezoidala** - trapezul inspira ceva solid , consistent ;

**f) pe diagonala** - diagonala exprima spatialitate si dinamism si se potriveste unor subiecte care exprima miscarea ;

**g) pe registre orizontale / verticale**  - orizontala exprima stabilitate, echilibru si se potriveste pentru subiecte statice; / verticala semnifica inaltarea, ascensiunea ;

**3. Unitatea** - reprezinta calitatea compozitiei de a se constitui intr-un intreg coerent ; o compozitie este unitara daca nu se poate adauga sau scoate nimic din intreg , fara a afecta compozitia ;

**4. Echilibrul** - este acel raport dintre partile unei compozitii prin care contrariile se echivaleaza, iar contrastele se neutralizeaza prin complementaritate ; echilibrul se realizeaza intre parti juxtapuse : dreapta-stanga; sus-jos; gol-plin; apropiere-departare; abstract-concret; general-particular; intre valori, intre culori , volume-forme;

**5. Expresivitatea** - este acea proprietate care o face capabila sa atraga interesul, sa comunice emotii puternice, sa patrunda in sufletul privitorului ;

**6. Simetria** - este structura compozitionala formata din doua parti , care suprapuse , imaginar sau real , ele corespund ; este o repetitie inversata in functie de o dreapta numita **axa de simetrie** , o forma perfecta de echilibrare a partilor ;

**7. Asimetria** - este structura opusa simetriei ; pentru a obtine echilibru in acest caz se cere un discernamant compozitional deosebit; ea se obtine prin folosirea unor cresteri si descresteri ale cantitatilor sau calitatilor ;

**8. Disimetria -** este o simetrie in care sunt inversate culorile sau valorile ;

**9. Ritmul** - este repetitia elementelor intr-o anumita modalitate ; orice obiect concret insufletit sau neinsufletit are forma, proportie si o anumita ordine, iar daca este bine proportionat are si o armonie, adica aspect placut ; pentru ca un obiect sa fie bine proportionat trebuie asigurate raporturi armonioase intre partile obiectului unele fate de altele, precum si intre acele parti si intreg ;

O proportie deosebita este **sectiunea de aur** , care este raportul constant dintre elementele unui sir de cel putin trei elemente , in care unul se raporteza la cel precedent , intocmai cum se raporteaza cel urmator la elementul reper ; raportul se poate aplica la lungimi, suprafete, volume, culori, valori, goluri .

**10. Centrul de interes** - reprezinta locul sau zona din compozitie spre care se indreapta pentru prima data privirea; de regula el se situeaza in jurul centrului geometric al compozitiei sau chiar in acest centru ; poate fi centru de interes orice semn plastic, un fragment dintr-un intreg, o portiune a fondului; in cadrul unei compozitii pot exista unul sau mai multe centre de interes; centrul de interes poate fi pus in evidenta prin diverse modalitati :

- orientarea elementelor catre el ;

- zona cea mai aglomerata cu detalii ;

- contrastul cel mai puternic;

- miscarea cea mai accentuata;

- pata cea mai valorata sau cea mai grizata;

- culoarea cea mai pura ;

**11. Proportia** - consta in armoonia creata intre elementele componente ;

**12. Contrastul -** reprezinta opozitia dintre diversele elemente de limbaj plastic : mare-mic;

cald-rece ; inchis-deschis ;

Data 19.05.2015 Prof. Nagy - Suteu Attila